حاقولك ايه

ح قولك إيه عن احوالى

   كلمات 
حاقولك ايه عن احوالى

بعد اللى شوفتيه بعنيكى

ادى حالى وادى حياتى

حاخبى ايه تانى عليكى

وازاى تعيش بالشكل ده

ماقدرش اعيش الا كده

فاكر لما شفنا بعض ف اول مره

ايوه فاكر...لأ مش فاكر شيء بالمره

كان حلم جميل

وآدينى لسه عايش فيه

كان حلم جميل

نسيته وانتى كمان انسيه

انساه لوحدك اما انا عمرى ما أنسى اللى مضى

عندى سؤال

اتفضلى

تقدر تقرالى اللى ف قلبى وتقوللى عليه

مكتوب فيه واحد بيحبك وانتى تحبيه

والشخص ده موجود هنا

بالطبع لأ

انت كداب دايما تنرفونى كده

يمكن يكون واقف عالباب

دا شايفنى وانا شايفاه وفاهمنى وانا فاهماه

من غير ماتقولى عذرك انا شوفته

قلبك محتار بين صاحبك وخطيبته

لكن يا محسنانا خايفة تكون بسببى متألم

بالعكس

انا باشكرك عالألم ده

انتى فاكره الجلاس الى كلتيها

مش كانت بارده حياتى كانت كده

وفاكره لما دابت من حرارة شفايفا

حياتى من ساعتها بقت كده

انا مندهش ازاى كنت عايش

من غير ماعرف حرارة الألم

ولقيتنى عايش بين قلبين

اتعاهد وا من قبلى الأتنين

مارضيتش افرق بين املين

واكون سبب فى عذاب حبيبين

ضخيت بغرامى ونصيبى

واخترت آلامى وتعذيبى

وآلامى هى اللى حاتفضل

من حبى بعد الحرمان

واللى ماسهرش ولا اتألم

عمره مايتسمى انسان
 شوف كمان 

 ليستة اغانى محمد عبد الوهاب

تصنيف:اغانى باللغه المصريه
تصنيف:اغانى محمد عبد الوهاب
تصنيف:كلمات اغانى